Իրականության մեջ Սիրիայի տարբեր տարածքներում Սիրիայի բանակի ու նրա դաշնակիցների արձանագրած հաղթանակները և այսօր Իդլիբ նահանգն ահաբեկչական խմբերի գոյությունից մաքրելու համար պատրաստությունը առթել են նրանց արևմուտքցի աջակիցների ու մասնավորապես ԱՄՆ-ի խիստ հակազդեցությունը: Իդլիբ նահանգը համարվում է Սիրիայում ահաբեկչական խմբերի համախմբման վերջին վայրը: Ամերիկացի գրող ու տեսաբան Ստեֆան Լանդմանն ասում է. «Ջեբհաթ-ալ-Նուսրա ահաբեկչական խումբն ԱՄՆ-ի ու Ալ-Ղաիդային կապված այլ ահաբեկիչների աջակցության հովանու ներքո վերահսկում են Իդլիբը: Իդլիբում այս ապստամբները և կամ «Սիրիայի կառավարության ընդդիմադիր ուժերը» նույն այն վարձկաններ են, որոնց աշխատանքի են լծել CIA-ն ու «Մուսադ»-ը, որպեսզի սպասարկեն Վաշինգտոնի, ՆԱՏՕ-ի, Իսրայելի ու տարածաշրջանի այն ռեժիմների շահերին, որոնք դեմ են Սիրիայի հզորությանն ու անկախությանը»: Քանի որ Սիրիայի կառավարությունն ու նրա դաշնակիցները պատրաստվում են մոտ ապագայում գործողություն իրականացնելով իրենց վերահսկողության տակ առնել Իդլիբը, Վաշինգտոնն այսօր փորձում է Սիրիայի դեմ հարձակման անցնելու համար պատրվակ գտնել: